પાટોત્સવ પ્રસંગે ગોકુલધામના જગદગુરુ હોલમાં આયોજીત વચનામૃતમાં દ્વારકેશલાલજીએ બ્રહ્મસંબંધનું મહાત્મ્ય સમજાવ્યું હતું. તેમણે કહ્યું હતું કે, ભગવાનને જે પ્રેમ કરે છે તેવા ભગવદીયોને ભગવાન (ઠાકોરજી) એક હાથ ઊંચા કરીને આવકારે છે. ઠાકોરજીને શરણે આવ્યા પછી આપણી જવાબદારી ઠાકોરજીની થઇ જાય છે. મનુષ્યના જીવનમાં ડગલેને પગલે દોષ થતા હોય ત્યારે ઠાકોરજીના શરણે ગયા પછી આપણને તારવાની જવાબદારી ઠાકોરજીની બને છે.